
[bookmark: _GoBack]Skladno z novim odlokom Vlade RS, se od ponedeljka, 20. 4. 2020, dalje na prostem oziroma odprtih javnih krajih v občini prebivališča dovoljujejo nekatere športno-rekreacijske dejavnosti individualnega značaja, med katere sodi tudi golf, seveda ob upoštevanju ohranjanja varne razdalje do drugih oseb. Ker še vedno obstaja velika nevarnost okužbe z virusom SARS-Cov-19, smo dolžni vsi, tako zaposleni v Javnem zavodu Šport Ljubljana, kot tudi obiskovalci strogo in dosledno upoštevati pravila obnašanja na igrišču in ob njem. V primeru kakršnih koli nespoštovanj spodaj navedenih pravil, lahko zaposleni prepove nadaljnje zadrževanje na igrišču in zahteva odstranitev. 

PRAVILA OBNAŠANJA NA 
MLADINSKEM GOLF CENTRU STANEŽIČE:

1. Potrebno je upoštevati novi odlok Vlade RS z dopisne seje z dne 15. 4. 2020, s katerim se odpirajo nekatere športno-rekreacijske dejavnosti individualnega značaja, med katere sodi tudi golf, ob upoštevanju ohranjanja varne razdalje do drugih oseb;
1. Z veljavnim odlokom Vlade RS o prepovedi prehajanja med občinami, je igrišče namenjeno uporabi samo meščanom s stalnim ali začasnim prebivališčem v Ljubljani. 
1. V skladu z vladno uredbo vas obveščamo, da je ob VSTOPU NA GOLFSKO IGRIŠČE NUJNA ZAŠČITA USTNEGA IN NOSNEGA PREDELA za vse, ki bodo imeli kakršenkoli kontakt z zaposlenimi na igrišču (recepciji). Brez ustrezne zaščite vas zaposleni ne bodo mogli obravnavati in vam žal ne bodo mogli omogočiti igranja golfa na igrišču.
1. V recepcijo obiskovalcem, razen zaposlenih v JZŠL, ni dovoljeno vstopati. Vse potrebno za pričetek igranja, se opravi preko prodajnega okenca, oziroma v označenem prostoru pred recepcijo, kjer bo na razpolago uporaba razkužila. 
1. [bookmark: _Hlk37958096]Da omejimo nepotreben stik, je plačilo možno samo s kartico (zaželeno z brezstično plačilno kartico), gotovinsko plačilo ni možno.
1. Na golfskem igrišču je dovoljena uporaba sanitarij, ki je nujno potrebna za vse obiskovalce. Pri uporabi sanitarij je potrebno obvezno razkuževanje rok, zaposleni v JZŠL bodo poskrbeli za ustrezno razkuževanje sanitarij po vsakem obisku;
1. Igralci bodo lahko igrali posamično ali v skupini, v katerih sta največ dva igralca, ob upoštevanju ohranjanja varne razdalje med njima. Večja skupina s tremi ali štirimi igralci pa je lahko dovoljena izključno za člane skupnega gospodinjstva. Skupine na igrišču bodo štartale v 10 minutnih intervalih, obvezno bo potrebno držati vsaj 2 m medsebojne razdalje, predvsem pomembno bo razdaljo upoštevati na udarjališčih in zelenicah;
1. Pred in med igro se ne rokujte in ves čas igranja ohranjajte primerno medsebojno razdaljo.
1. S seboj imejte primerno obliko razkužila (pršilo, gel, robčki) in ga tudi uporabljajte.
1. Najem golfske opreme (palice, vozički) do nadaljnjega ne bo možen.
1. Med igro mora zastavica ostati v luknji in se je ne smemo dotikati, prav tako se ne sme uporabljati pralcev za žogice, grablje za peščene ovire bomo odstranili iz igrišča;
1. Možna bo vadba na vadbišču kratkih udarcev, kjer bosta hkrati lahko vadila največ dva igralca na vadbeni zelenici ( skupno 6 igralcev). Vadbišče dolgih udarcev zaradi urejanja ostaja zaprto. 
1. Obvezna razdalja med igralci na vseh delih vadbišča mora znašati vsaj 4 m,
1. Pred in po igri druženje in posedanje pred klubskim objektom ni dovoljeno. Po končani igri ali vadbi naj igralci zapustijo Mladinski golf center Stanežiče.
1. JZŠL si pridržuje pravico, da kršenje pravil na igrišču in vadbišču ustrezno sankcionira in izreče kršitelju začasno ali trajno prepoved igranja in vadbe na igrišču;
1. Lepo prosimo vse, ki ste bolni ali imate simptome COVID 19, da preventivno ostanete doma in ne obiskujete golf igrišča;
1. Ker je to tudi obdobje alergij, naprošamo vse, da v primeru kašlja ali kihanja poskrbite za ustrezno higieno in uporabljene robčke odnašate s seboj z igrišča in jih ne puščate na igrišču ali mečete v koše za smeti;
1. Zaenkrat bosta vadbišče in igrišče odprta vsak dan od 9. ure dalje, recepcija in sanitarni prostori se bodo zapirali ob 18. uri, igrišče pa se zapira ob 19. uri;
1. Štartne čase lahko rezervirate preko telefona 041 600 918 ali elektronske pošte: golf@siska.sport-ljubljana.si. O aktualnem dogajanju vas bomo sproti obveščali, vsa aktualna obvestila bodo objavljena na naši spletni strani in na Facebooku profilu Mladinskega golf centra Stanežiče;
1. Skupaj moramo na igrišču poskrbeti za varnost vseh zaposlenih in obiskovalcev, na vseh nas pa je, da dosledno upoštevamo navodila in smo odgovorni do sebe in naše okolice. Vsi naši prostori in predmeti bodo večkrat na dan razkuženi, razkužite roke tudi sami;
1. Ukrepi veljajo do preklica. 

